kalixlouiis/myanmar-wikipedia-corpus huggingface dataset:
၁၉၈၉ ခုနှစ် မှ ၂၀၀၁ ခုနှစ် အထိ မူလတန်းပြ၊ ၂၀၀၁ ခုနှစ် မှ ၂၀၀၆ ခုနှစ် အထိ အခြေခံပညာ မူလတန်းကျောင်းအုပ်၊ ၂၀၀၆ ခုနှစ် မှ ၂၀၀၈ ခုနှစ် အထိ အထက်တန်းပြ၊ ၂၀၀၈ ခုနှစ် မှ ၂၀၁၀ ခုနှစ် ထိ လက်ထောက်ပညာရေးမှူးအဖြစ် ရှမ်းပြည်နယ်၊ မောက်မယ်မြို့နယ်တွင်ပင် တာဝန်များအသီးသီး ထမ်းဆောင်ခဲ့ပြီး အငြိမ်းစားယူခဲ့သည်။
နိုင်ငံရေးဘဝဖြတ်သန်းမှု သူသည် ၂၀၁၀ အထွထွေရွေးကောက်ပွဲ တွင် ပြည်ထောင်စုကြံ့ခိုင်ရေးနှင့်ဖွံ့ဖြိုးရေးပါတီ ကိုယ်စားပြုပြီး ရွေးကောက်ပွဲ ဝင်သည်။
အနိုင်ရ၍ လွှတ်တော်အမတ် ဖြစ်လာသည်။
ယင်းအပြင် ၂၀၀၅ ခုနှစ် နှင့် ၂၀၂၀ ခုနှစ် အထွေထွေရွေးကောက်ပွဲ များတွင်လည်း ပါတီကိုယ်စားပြုဝင်ပြိုင်ကာ အနိုင်ရခဲ့ပြန်သည်။
လုပ်ကြံခံရခြင်း ၂၀၂၅ ခုနှစ် ဇူလိုင်လ ၁၁ရက်နေ့ နံနက် ၉နာရီ အချိန်တွင် ရှမ်းပြည်တောင်ပိုင်း၊ လင်းခေးခရိုင်၊ မောက်မယ်မြို့ အထွက် ၎င်း၏ လိ​မ္မော်စိုက်ပျိုးရေးခြံအတွင်း အမည်မသိသေနတ်သမားများ လက်ချက်ကြောင့် အသက်ဆုံးခဲ့ရသည်။
ကိုးကား ကဏ္ဍ:ပြည်သူ့လွှတ်တော် ကိုယ်စားလှယ်များ ကဏ္ဍ:မြန်မာ့ပြည်တွင်းစစ် (၂၀၂၁-လက်ရှိ)မှ လုပ်ကြံမှုများ။
ကျိုတိုစီရင်စုစာကြည့်တိုက် (京都府立図書館 Kyōto Furitsu Toshokan) သည် ဂျပန်နိုင်ငံ၊ ကျိုတိုမြို့၊ ဆခယောရပ်ကွက်၊ အိုခဇခိတွင် တည်ရှိသည့် စီရင်စုစာကြည့်တိုက်တစ်ခု ဖြစ်သည်။
၁၈၇၃ ခုနှစ်တွင် စတင်တည်ထောင်ခဲ့ပြီး ကျိုတိုစီရင်စုအစိုးရက ကူညီထောက်ပံ့ပေးထားသည်။
သမိုင်းကြောင်း ၁၈၇၃ - ရှုရှောအင်းစာကြည့်တိုက်အဖြစ် ဖွင့်လှစ်ခဲ့သည်။
၁၈၈၂ ခုနှစ်တွင် ဤစာကြည့်တိုက်ကို ပိတ်သိမ်းခဲ့သည်။
၁၈၉၈ - ကျိုတို-ဂယောအန်းတွင် ကျိုတိုစီရင်စုစာကြည့်တိုက်အဖြစ် ဖွင့်လှစ်ခဲ့သည်။
၁၉၀၉ - ကျိုတိုမြို့၊ အိုခဇခိတွင် ကျိုတိုစီရင်စုစာကြည့်တိုက်အဖြစ် ဖွင့်လှစ်ခဲ့သည်။
၁၉၆၃ - များစွာသောစာအုပ်များကို ကျိုတိုစီရင်စုစာကြည့်တိုက်နှင့် မော်ကွန်းဌာနသို့ ပြောင်းရွှေ့ခဲ့သည်။
၁၉၉၅ - ဟန်းရှင်းငလျင်လှုပ်ခတ်မှုကြောင့် စာကြည့်တိုက်၏ ပင်မအဆောက်အဦသည် ကြီးမားသည့်ပျက်စီးမှုများ ရှိခဲ့သည်။
၂၀၀၁ - အဆောက်အဦအသစ်ကို ဖွင့်လှစ်ခဲ့သည်။
စာကြည့်တိုက်ခွဲများ ၁၉၄၉ - ခဝရမချိစာကြည့်တိုက်ခွဲကို ဖွင့်လှစ်ခဲ့သည်။
(၁၉၇၆ ခုနှစ်၊ မေလတွင် ပိတ်သိမ်းခဲ့) ၁၉၅၀ - ဖုရှိမိဒေသစာကြည့်တိုက်ခွဲကို ဖွင့်လှစ်ခဲ့သည်။
(၁၉၈၈ ခုနှစ်၊ မတ်လတွင် ပိတ်သိမ်းခဲ့) ၁၉၅၀ - မိယဇုဒေသစာကြည့်တိုက်ခွဲကို ဖွင့်လှစ်ခဲ့သည်။
(၁၉၉၇ခုနှစ်၊ မတ်လတွင် ပိတ်သိမ်းခဲ့) ၁၉၅၀ - အယဘဲဒေသစာကြည့်တိုက်ခွဲကို ဖွင့်လှစ်ခဲ့သည်။
(၁၉၆၆ ခုနှစ်၊ မတ်လတွင် ပိတ်သိမ်းခဲ့) ၁၉၅၀ - မိနဲယာမဒေသစာကြည့်တိုက်ခွဲကို ဖွင့်လှစ်ခဲ့သည်။
(၁၉၇၆ ခုနှစ်၊ မေလတွင် ပိတ်သိမ်းခဲ့) ၁၉၅၁ - ခမိဂယောဒေသစာကြည့်တိုက်ခွဲကို ဖွင့်လှစ်ခဲ့သည်။
(၁၉၇၆ ခုနှစ်၊ မေလတွင် ပိတ်သိမ်းခဲ့) ၁၉၅၂ - ဆိုနိုဘဲဒေသစာကြည့်တိုက်ခွဲကို ဖွင့်လှစ်ခဲ့သည်။
(၁၉၆၆ ခုနှစ်၊ နိုဝင်ဘာလတွင် ပိတ်သိမ်းခဲ့) ၁၉၅၂ - ခိတခုဝတဒေသစာကြည့်တိုက်ခွဲ့ကို ဖွင့်လှစ်ခဲ့သည်။
(၁၉၈၀ ခုနှစ်၊ မတ်လတွင် ပိတ်သိမ်းခဲ့သည်) ၁၉၅၂ - ခိဇုဒေသစာကြည့်တိုက်ခွဲကို ဖွင့်လှစ်ခဲ့သည်။
(၁၉၇၅ ခုနှစ်၊ မတ်လတွင် ပိတ်သိမ်းခဲ့သည်) ၁၉၅၇ - နခဂယောစာကြည့်တိုက်ခွဲကို ဖွင့်လှစ်ခဲ့သည်။
(၂၀၀၁ ခုနှစ်၊ မတ်လတွင် ပိတ်သိမ်းခဲ့သည်။
) ပိုမိုကြည့်ရှုရန် ပြင်ပလင့်များ ကိုးကား။
ညီညွတ်ရေးနှင့် ဖွံ့ဖြိုးတိုးတက်ရေးပါတီ (အင်္ဂလိပ်: Unity and Development Party, UADP) သည် သည် ၂၀၂၅ ခုနှစ် အထွေထွေ ရွေးကောက်ပွဲအတွက် ပေါ်ထွက်လာသော ရန်ကုန်တိုင်းဒေသကြီးအခြေစိုက် နိုင်ငံရေးပါတီတစ်ခု ဖြစ်သည်။
ပါတီတည်ထောင်သူနှင့် ဥက္ကဋ္ဌမှာ ဒေါက်တာခင်မောင်ဦး ဖြစ်သည်။
ပါတီမှတ်ပုံတင်ခြင်း ပါတီအား နိုင်ငံရေးပါတီအဖြစ် မှတ်ပုံတင်ခွင့်ပြုရန်အတွက် နစကအသစ်ဖွဲ့စည်းထားသော ပြည်ထောင်စုရွေးကောက်ပွဲကော်မရှင်ထံ လျှောက်ထားခဲ့သည်။
ပါတီ တည်ထောင်ခွင့်ကို ၂၀၂၄ ခုနှစ်၊ ဩဂုတ် ၂၇ ရက်နေ့တွင် ရရှိခဲ့သည်။
ပါတီမှတ်ပုံတင်ခြင်း လုပ်ငန်းကို စတင်ခဲ့ပြီး ၂၀၂၄ ဒီဇင်ဘာ ၂ ရက်တွင် ရွေးကောက်ပွဲကော်မရှင် ကြေညာချက် အမှတ် ၈/၂၀၂၄ အရ ပါတီမှတ်တင်ပုံတင်ခြင်းကို ခွင့်ပြုလိုက်ကြောင်း ထုတ်ပြန်ခဲ့သည်။
ပါတီမှတ်ပုံတင်အမှတ်မှာ (၅၅) ဖြစ်သည်။
ပါတီရုံးချုပ် ရန်ကုန်တိုင်းဒေသကြီး၊ သာကေတမြို့နယ်၊ ACE အိမ်ရာ၊ စိန်ပန်းလမ်း၊ ခြံအမှတ် (၂၆) တွင် ပါတီရုံးချုပ်ကို ဖွင့်လှစ်ထားသည်။
ပါတီ ဦးဆောင်သူများ ဥက္ကဋ္ဌ - ဒေါက်တာ ခင်မောင်ဦး ဒုဥက္ကဋ္ဌ - ဦးဇော်လွင်မြင့် ပြင်ပလင့်ခ် ကိုးကား ကဏ္ဍ:မြန်မာနိုင်ငံရှိ တည်ဆဲ နိုင်ငံရေးပါတီများ။
အင်ဒို-အာရိယန် လူမျိုးများသည် တောင်အာရှဒေသတွင် လူမျိုးစုများကွဲပြားစွာဖြင့်တည်ရှိနေသော အင်ဒို-အာရိယန်ဘာသာစကားပြောသူများဖြစ်သည်။
သမိုင်းအရ ဗဟိုအာရှရှိ အင်ဒို-အီရန် ရွေ့ပြောင်းသူများသည် တောင်အာရှဒေသသို့ အင်ဒို-အာရိယန် တို့၏ ရှေ့ပြေး အုပ်စုအဖြစ် ရွေ့ပြောင်းရောက်ရှိလာသည်ဟု ယူဆရသည်။
အင်ဒူမြစ်ဝှမ်းဒေသ၏ မြောက်ပိုင်းဒေသများတွင် အခြေချနေထိုင်ခဲ့သော အစောပိုင်း အင်ဒို-အာရိယန် လူမျိုးများသည် အင်ဒို-အီရန်အုပ်စုနှင့် ယဉ်ကျေးမှု၊ ဘာသာစကား၊ သမိုင်းကြောင်းများ သိသာထင်ရှားစွာဆက်စပ်နေသည်။
ယနေ့ခေတ် ဘင်္ဂလာဒေ့ရှ်၊ နီပေါနိုင်ငံတောင်ပိုင်း၊ သီရိလင်္ကာ၊ မော်လ်ဒိုက်၊ ပါကစ္စတန်နိုင်ငံအရှေ့ပိုင်းဒေသများနှင့် အိန္ဒိယ နိုင်ငံမြောက်ပိုင်းဒေသ များတွင့် ပြန့်နှံ့စွာနေထိုင်လျက်ရှိသည်။
မျိုးရိုးဗီဇ အင်ဒို–အာရိယန် လူမျိုးများ၏ မျိုးရိုးဗီဇ သုတေသနများအရ အဓိက Y-DNA Haplogroup များတွင်R1a-Z93 သည် အင်ဒို–အာရိယန် မျိုးရိုးအတွက် အထင်အရှားဆုံးအမှတ်အသား ဖြစ်ပြီး၊ အိန္ဒိယမြောက်ပိုင်း၊ ပါကစ္စတန်၊ နီပေါ၊ ဘင်္ဂလားဒေ့ရှ်တွင် အများဆုံး တွေ့ရသည်။
J2-M172 သည် အနောက်အာရှနှင့် မြေထဲပင်လယ်ဒေသများမှ အင်ဒို–အာရိယန် မျိုးရိုးထဲသို့ ဝင်ရောက်ထားပြီး၊ တောင်အာရှတွင်လည်း အများအပြား တွေ့ရသည်။
L-M20သည် အိန္ဒိယထူးခြားသော Haplogroup တစ်ခုဖြစ်ပြီး၊ ဒေသတွင်းအရင်းအမြစ်များကို သက်သေပြနေသည်။
H-M69 ဒေသဆိုင်ရာ ဗီဇ အမှတ်အသား ဖြစ်ပြီး အိန္ဒိယများထဲတွင် တွေ့ရသည်။
R2-M124,G-M201, Q-M242 စသဖြင့် အနည်းဆုံး %-များတွင် တွေ့ရသည်။
ဤ Haplogroup များသည် အိန္ဒိယခေတ်ရှေး အစောပိုင်း လူမျိုးဗီဇ ပေါင်းစပ်မှုများကို ထင်ဟပ်ပြထားပြီး၊ အင်ဒို-ဥရောပ လူမျိုးများ၏ ဆက်နွယ်မှုနှင့် တောင်အာရှ ဒေသ၏ ဒေသဆိုင်ရာ ဗီဇပေါင်းစပ်မှုကို တပြိုင်နက် ဖော်ပြနေသည်။
ယဉ်ကျေးမှု အင်ဒို–အာရိယန် လူမျိုးများသည် ဝေဒယဉ်ကျေးမှု ကို အခြေခံထားပြီး၊ နောက်ပိုင်းတွင် ဟိန္ဒူဘာသာ၊ ဗုဒ္ဓဘာသာ၊ ဂျိန်းဘာသာ တို့ကို အဓိက ဖွံ့ဖြိုးစေခဲ့ကြသည်။
ဂီတ၊ အနုပညာ၊ စာပေ၊ သီချင်း၊ အစဉ်အလာပေါင်းစုံတို့သည် အိန္ဒိယအရှေ့ပိုင်းနှင့် တောင်အာရှဒေသ အကျိုးသက်ရောက်မှု အလွန်ကြီးမားစွာ ရှိခဲ့သည်။
ကယားပြည်နယ်ပြည်သူ့ပါတီ (အင်္ဂလိပ်: Kayin State People’s Party, အတိုကောက်: KySPP) သည် ၂၀၂၅ ခုနှစ် အထွေထွေ ရွေးကောက်ပွဲအတွက် ပေါ်ထွက်လာသော နိုင်ငံရေးပါတီတစ်ခု ဖြစ်သည်။
ပါတီမှတ်ပုံတင်ခြင်း ကယားပြည်နယ်ပြည်သူ့ပါတီအား နိုင်ငံရေးပါတီအဖြစ် မှတ်ပုံတင်ခွင့်ပြုရန်အတွက် နစကအသစ်ဖွဲ့စည်းထားသော ပြည်ထောင်စုရွေးကောက်ပွဲကော်မရှင်ထံ လျှောက်ထားခဲ့သည်။
တည်ထောင်ခွင့်ကို ၂၀၂၄ ခုနှစ်၊ ဒီဇင်ဘာ ၂၆ ရက်နေ့တွင် ရရှိခဲ့သည်။
ပါတီမှတ်ပုံတင်ခြင်း လုပ်ငန်းကို စတင်ခဲ့ပြီး ၂၀၂၅ ဖေဖော်ဝါရီ ၂၀ ရက်တွင် ရွေးကောက်ပွဲကော်မရှင် ကြေညာချက် အမှတ် ၁/၂၀၂၅ အရ ပါတီမှတ်တင်ပုံတင်ခြင်းကို ခွင့်ပြုလိုက်ကြောင်း ထုတ်ပြန်ခဲ့သည်။
ကယားပြည်နယ်ပြည်သူ့ပါတီ (KySPP)၏ မှတ်ပုံတင်အမှတ်မှာ ( ၅၆ ) ဖြစ်ပါသည်။
ပါတီရုံးချုပ် ကယားပြည်နယ်၊ လွိုင်ကော်မြို့၊ အောင်သီဟရပ်ကွက်၊ သဇင်လမ်း၊ ဧ-၁၂၇ တွင် ပါတီရုံးချုပ် ဖွင့်လှစ်ထားသည်။
ဒီမိုကရေစီပါတီသစ် (ကချင်) ပါတီ (အင်္ဂလိပ်: New Democratic Party (Kachin), အတိုကောက်: NDP (Kachin)) သည် ၂၀၁၉ ခုနှစ်မှ စတင်ပေါ်ပေါက်လာသော မြန်မာနိုင်ငံ၊ ကချင်ပြည်နယ်ရှိ နိုင်ငံရေးပါတီ တစ်ခု ဖြစ်သည်။
​ ပါတီသည် ၂၀၁၉ခုနှစ်၊ ဩဂုတ်လ (၂၉)ရက်နေ့ တွင် မှတ်ပုံတင် အမှတ်(၁၁၉) ဖြင့် ခွင့်ပြုမိန့်ရရှိခဲ့သည်။
ပါတီအကြီးအကဲများ ပါတီနာယက မှာ ဦးစခုန်တိန့်ယိန်း ဖြစ်သည်။
ပါတီဥက္ကဋ္ဌ မှာ ဦးတိန့်ဆောင် ဖြစ်ပြီး ပါတီ ဒုတိယဥက္ကဋ္ဌ မှာ ဦးစခုန်တိန့်ယိန်း ၏ သားဖြစ်သူ ဦးဇခုန်ယိန်းဆောင် ဖြစ်သည်။
သမိုင်း ဒီမိုကရေစီပါတီသစ် (ကချင်) ပါတီသည် ကချင်အထူးဒေသ (၁) ရှိ မြို့နယ် (၄) ခု ဖြစ်သော ချီဖွေမြို့နယ်၊ အင်ဂျန်းယန်မြို့နယ်၊ ဆော့လော်မြို့နယ်၊ ဝိုင်းမော်မြို့နယ်တို့တွင်သာ လှုပ်ရှားသည်။
ပါတီမှတ်ပုံတင်ခြင်း ဒီမိုကရေစီပါတီသစ် (ကချင်) ပါတီအား နိုင်ငံရေးပါတီများမှတ်ပုံတင်ခြင်းဥပဒေသစ်အရ မှတ်ပုံတင်ခွင့်ပြုရန်အတွက် နစကအသစ်ဖွဲ့စည်းထားသော ပြည်ထောင်စုရွေးကောက်ပွဲကော်မရှင်ထံ ပြန်လည် လျှောက်ထားခဲ့ရာ ၂၀၂၃ ခုနှစ်၊​ ဧပြီ ၂၅ ရက်တွင် မှတ်ပုံတင်အမှတ် (၃) ဖြင့် ခွင့်ပြုခဲ့သည်။
ရွေးကောက်ပွဲ ဝင်ပြိုင်မှု ၂၀၂၀ အထွေထွေ ရွေးကောက်ပွဲတွင် ဒီမိုကရေစီပါတီသစ် (ကချင်) ပါတီအနေဖြင့် ချီဖွေမြို့နယ်၊ အင်ဂျန်းယန်မြို့နယ်၊ ဆော့လော်မြို့နယ်၊ ဝိုင်းမော်မြို့နယ်တို့တွင် လွှတ်တော်ကိုယ်စားလှယ်လောင်း (၈) ဦး ဝင်ပြိုင်ခဲ့သည်။
အမျိုးသားလွှတ်တော် မဲဆန္ဒနယ် (၂) ခု၊ ပြည်သူ့လွှတ်တော် မဲဆန္ဒနယ် (၂) ခု၊ ပြည်နယ်လွှတ်တော် မဲဆန္ဒနယ် (၄) ခု တို့ ပါဝင်သည်။
အမျိုးသားလွှတ်တော် ရွေးကောက်ပွဲစုစုပေါင်း အနိုင်ရနေရာမဲစုစုပေါင်းမဲရာခိုင်နှုန်းရွေးကောက်ပွဲရလဒ်ရွေးကောက်ပွဲ ဦးဆောင်သူ၂၀၂၀9,2450.03ပယ်ဖျက်ခဲ့။
ဦးစခုန်တိန့်ယိန်း ပြည်သူ့လွှတ်တော် ရွေးကောက်ပွဲစုစုပေါင်း အနိုင်ရနေရာမဲစုစုပေါင်းမဲရာခိုင်နှုန်းရွေးကောက်ပွဲရလဒ်ရွေးကောက်ပွဲ ဦးဆောင်သူ၂၀၂၀ပယ်ဖျက်ခဲ့။
ဦးစခုန်တိန့်ယိန်း ပြည်နယ်လွှတ်တော် ရွေးကောက်ပွဲစုစုပေါင်း အနိုင်ရနေရာမဲစုစုပေါင်းမဲရာခိုင်နှုန်းရွေးကောက်ပွဲရလဒ်ရွေးကောက်ပွဲ ဦးဆောင်သူ၂၀၂၀ပယ်ဖျက်ခဲ့။
ဦးစခုန်တိန့်ယိန်း တိုင်းရင်းသားရေးရာ ဝန်ကြီးများ ရွေးကောက်ပွဲစုစုပေါင်း အနိုင်ရနေရာမဲစုစုပေါင်းမဲရာခိုင်နှုန်းရွေးကောက်ပွဲရလဒ်ရွေးကောက်ပွဲ ဦးဆောင်သူ၂၀၂၀ပယ်ဖျက်ခဲ့။
ဦးစခုန်တိန့်ယိန်း ပါတီရုံးချုပ် ကချင်ပြည်နယ်၊ မြစ်ကြီးနားခရိုင်၊ ချီဖွေမြို့နယ်၊ ပန်ဝါမြို့၊ အမှတ်(၃)ရပ်ကွက်၊ ချမ်းမော အိမ်ရာ (၁၇)တွင် ပါတီရုံးချုပ်ဖွင့်လှစ်ထားသည်။
ကချင်ပဋိပက္ခ (သို့) ကချင်စစ်ပွဲ သည် မြန်မာနိုင်ငံတွင် ပြည်တွင်းပဋိပက္ခ ဟု စုပေါင်းရည်ညွှန်းခေါ်ဝေါ်သည့် ပဋိပက္ခများစွာထဲမှ တစ်ခုဖြစ်သည်။
ကချင်လက်နက်ကိုင်များသည် တပ်မတော် (မြန်မာ့တပ်မတော်) ကို ၁၉၆၁ ခုနှစ်မှ စတင်၍ တိုက်ပွဲများ ဖြစ်ပွားခဲ့ပြီး ၎င်းတို့အကြား အဓိက အပစ်အခတ် ရပ်စဲရေး တစ်ခုတည်းကိုသာ ကြားဝင်စေ့စပ်ခဲ့ပြီး ၁၉၉၄ ခုနှစ်မှ ၂၀၁၁ ခုနှစ်အထိ စုစုပေါင်း ၁၇ နှစ် ကြာမြင့်ခဲ့သည်။
2011 ခုနှစ် စစ်ပွဲများ ပြန်လည်ဖြစ်ပွားပြီးကတည်းက အရပ်သား ထောင်ပေါင်းများစွာ သေဆုံးခဲ့ပြီး 100,000 ကျော် အိုးမဲ့အိမ်မဲ့ ဖြစ်ခဲ့ရသည်။
မြေမြှုပ်မိုင်းများ ကျယ်ကျယ်ပြန့်ပြန့် အသုံးပြုမှု ၊ ကလေးစစ်သား ၊ မှု နှင့် ညှဉ်းပန်း နှိပ်စက်မှုများ ကို နှစ်ဖက်စလုံးက စွပ်စွဲထားသည်။
ဆူရီနမ်ပြည်တွင်းစစ်ပွဲ ( ) သည် ၁၉၈၆ မှ ၁၉၉၂ အတွင်း ဆူရီနမ် အရှေ့ပိုင်းတွင် ဖြစ်ပွားခဲ့သော ပြည်တွင်းစစ် ဖြစ်သည်။
ပဋိပက္ခတွင် အဓိကအားဖြင့် Saramaka ( Maroon ) တိုက်ခိုက်ရေးသမားများနှင့် စစ်သားဟောင်း Ronnie Brunswijk တို့ ဦးဆောင်သော Jungle Commando သူပုန်အဖွဲ့နှင့် ထိုအချိန်က စစ်တပ်အကြီးအကဲ Dési Bouterse မှ အ မိန့် ပေးသော Surinamese အမျိုးသားတပ်မတော်တို့ ပါဝင်ပါသည်။
ကျိုတိုအမျိုးသားပြတိုက် (京都国立博物館, Kyōto Kokuritsu Hakubutsukan) သည် ဂျပန်နိုင်ငံတွင် တည်ရှိသည့် အဓိကအနုပညာပြတိုက်တစ်ခု ဖြစ်သည်။
Nussbaum, Louis-Frédéric. (2005). "Museums" in Japan Encyclopedia, pp. 671-673. ကျိုတိုမြို့၊ ဟိဂရှိယာမရပ်ကွက်တွင် တည်ရှိပြီး ဂျပန်နိုင်ငံ၏ ခေတ်သစ်အကြိုအနုပညာလက်ရာများနှင် အာဆီယံဒေသဆိုင်ရာ အနုပညာလက်ရာများကို ပြသထားသည်။
သမိုင်းကြောင်း ၁၈၉၉ ခုနှစ်တွင် ကျိုတိုအမျိုးသားပြတိုက်နှင့်အတူ တိုကျိုအမျိုးသားပြတိုက်၊ နာရအမျိုးသားပြတိုက်များကို ဆောက်လုပ်ရန် လျာထားခဲ့သည်။
၁၈၉၅ ခုနှစ်၊ အောက်တိုဘာလတွင် ပြတိုက်ဆောက်လုပ်မှု ပြီးစီးသွားခဲ့သည်။
ပြတိုက်ကို ၁၈၉၇ ခုနှစ်တွင် ဖွင့်လှစ်ခဲ့သည်။
ပြတိုက်၏ အမည်သည် အချိန်ကာလအလိုက် ပြောင်းလဲမှုများ ရှိခဲ့သည်။
၁၉၀၀ ပြည့်နှစ်တွင် ပြတိုက်၏ အမည်ကို ကျိုတိုနိုင်ငံ့မိသားစုများပြတိုက်၊ ၁၉၂၄ ခုနှစ်တွင် ကျိုတိုနိုင်ငံ့လက်ဆောင်ပြတိုက်ဟု ပြောင်းလဲခဲ့ဖူးသည်။
ယခုလက်ရှိအမည်ဖြစ်သည့် ကျိုတိုအမျိုးသားပြတိုက်ဟူသည့် အမည်ကို ၁၉၅၂ ခုနှစ်တွင် သတ်မှတ်ခဲ့သည်။
အသွင်အပြင် ကျိုတိုအမျိုးသားပြတိုက်တွင် အဆောက်အဦများစွာ ပါဝင်ဖွဲ့စည်းထားသည်။
ထိုအထဲမှ ထင်ရှားသည့်အဆောက်အဦများမှာ ၁၈၉၅ ခုနှစ်တွင် ခတယာမတိုးခုမက ဒီဇိုင်းဆွဲခဲ့သည့် ပင်မပြခန်းမနှင့် ၁၉၆၆ ခုနှစ်တွင် မိုရိတခဲအိချိက ဒီဇိုင်းဆွဲခဲ့သည့် ပြခန်းမဆောင်အသစ်တို့ ဖြစ်သည်။
ထိန်းသိမ်းထားသည်များ ကိုးကား ကဏ္ဍ:ကျိုတိုရှိ အဆောက်အအုံများ။
ကွမ်တုန်းဘာသာစကားသည် တရုတ်-တိဗက်ဘာသာစကားအုပ်မှာ တရုတ်နွယ်(Sinitic) ဘာသာစကားထဲတွင်ပါဝင်သော ယွဲ့(Yue)ဘာသာစကား ၏ ဒေသိယစကားဖြစ်သည်။
ကွမ်တုန်းဘာသာစကား၏မူလသသည် ကွမ်ကျိုးမြို့တည်ရှိရာ ကျူးမြစ်ဝကျွန်းပေါ်တစ်ဝှက်ဒေသများဖြစ်သည်။
ကွမ်တုန်းဘာသာစကားသည် အထူးသဖြင့် တရုတ်ဘာသာ၏ ယွဲ့(Yue) အုပ်စုတစ်ခုလုံးကိုရည်ညွှန်းဖော်ပြခြင်းမျိုးလည်းရှိသည်အပြင် တစ်ခါတစ်ရံ တစ်စိတ်တစ်ပိုင်းအပြန်အလှန်နားလည်နိုင်လည်နိုင်သော Taishanese ဘာသာစကားများကိုပါ ထည့်သွင်းရည်ညွှန်းခြင်းမျိုးလည်းရှိသည်။
ကွမ်တုန်းဘာသာစကားသည် တရုတ်နိုင်ငံအရှေ့တောင်ပိုင်း၊ ဟောင်ကောင်နှင့်မကာအိုမြို့များတွင် အသုံးပြုကြသည်သာမရ ရေမြေရပ်ခြားတွင်အခြေချနေထိုင်သော ကွမ်တုန်းနွယ်ဖွားများ၏ မိခင်ဘာသာစကားဖြစ်သည့်အပြင် ယဉ်ကျေးမှုနှင့် ဇင်းမြစ်ကိုပါဖော်ပြလျှက်ရှိသည်။
တရုတ်ပြည်မအတွင်း အဓိကအားဖြင့် ကွမ်တုန်းပြည်နယ်(ကျူးမြစ်ဝကျွန်းပေါ်ဒေသ)နှင့် အိမ်နီးချင်းပြည်နယ်ဖြစ်သော ကွမ်ရှီပြည်နယ်တွင် အသုံးပြုကြသည်။
ကွမ်တုန်းဘာသာစကားသည် ဟောင်ကောင်နှင့်မကာအို အထူးဒေသများအပေါ် တွဲဖက်ရုံးသုံးဘာသာစကားအဖြစ် လွှမ်းမိုးထားနိုင်စဲဖြစ်သည်။
ဒါ့အပြင်၊ အနောက်နိုင်ငံများ နှင့် အရှေ့တောင်အာရှနိုင်ငံများ(အထူးသဖြင့် မလေးရှား၊ကမ္ဘောဒီးယား၊ဗီယက်နမ် နှင့် စင်္ကာပူနိုင်ငံ)သို့ရွှေ့ပြောင်းအခြေချခဲ့သော ရေမြေရပ်ခြားကွမ်တုန်းနွယ်ဖွားများအကြားတွင်ကျယ်ကျယ်ပြန့်ပြန့်အသုံးပြုကြသည်။
၂၀၂၃ တွင်စုစုပေါင်းကွမ်တုန်းစကားပြောသူ သန်း၈၀ခန့်ရှိပြီး စံကွမ်တုန်းဘာသာစကားသည် ယွဲ့(Yue) ဘာသာစကားများနှင့် တရုတ်ပြည်မ၏ရုံးသုံး မန်ဒရင်းဘာသာစကားမဟုတ်သော တရုတ်ဘာသာစကား များတွင် ပြောဆိုသူအများဆုံးဘာသာစကားလည်းဖြစ်သည်။
ကွမ်တုန်းဘာသာစကားသည် မန်ဒရင်းတရုတ်စကားနှင့် အခြားတရုတ်ဘာသာစကားမျိုးကွဲများနှင် ဝေါဟာရ တူညီစွာမျှဝေမှုများ ရှိသော်လည်း အသံလေယူလေသိမ်းကွာခြားမှုများသာမက အချို့သော ဝေါဟာရများနှင့် သဒ္ဒါတည်ဆောက်မှုပုံဆန် ကွဲပြားမှုများကြောင့် တခြားတရုတ်နွယ်ဘာသာများနှင့် အပြန်အလှန်နားလည်နိုင်မှုမရှိပါ။
ဝါကျဖွဲ့စည်းပုံတွင်အထူးသဖြင့် ကြိယာနေရာချထားမှုသည် အမျိုးကွဲနှစ်ခုကြားတွင် တစ်ခါတစ်ရံ ကွဲပြားသည်။
ကွမ်တုန်း နှင့် မန်ဒရင်း အကြား ထင်ရှားသော ခြားနားချက်မှာ စကားပြောစကားလုံးကို ရေးသားပုံ၊ နှစ်ခုစလုံးကို ပြောစကား ဖြင့် မှတ်တမ်းတင်ထားနိုင်သော်လည်း၊ ကွမ်တုန်းဘာသာပြောသူများ သည် အလွန်နည်းပါးသော ကွမ်တုန်းစကားဖြင့် ရေးသားထားသော ဝေါဟာရအပြည့်အစုံတွင် တတ်ကျွမ်းနားလည်ကြသည်၊ ထို့ကြောင့် စာလုံးပေါင်းမဟုတ်သော တရားဝင်ပုံစံဖြင့် ရေးသားထားသော ပုံစံကို လက်ခံထားပြီး၊ ၎င်းသည် ရေးသားထားသောစံမန်ဒရင်း နှင့် ပိုတူပါသည်။
[4][1]သို့ရာတွင်၊ စံတရုတ်စာ ကြိယာစကားဖြင့် တရားဝင် ကွမ်တုံ ဖြင့် ဖတ်နိုင်သောကြောင့် စကားလုံးအသုံးအနှုန်းနှင့် စပ်လျဉ်း၍ ကြိယာမဟုတ်သော စကားလုံးမျှသာဖြစ်ပြီး၊ ရံဖန်ရံခါတွင် စာဖတ်သူရွေးချယ်သော အဓိပ္ပာယ်တွင် အနည်းငယ်ပြောင်းလဲမှုများသာ ရှိပါသည်၊၊ရလဒ်အနေနှင့် မည်သည့်အခြေအနေတွင်မဆို ကွမ်တုန်းဘာသာစကားအရေးအသားသည် မန်ဒရင်းအရေးအသားနှင့်တူနေမည်ဖြစ်ပြီး အသံထွက်သာကွဲပြားမှုရှိသည်။
နိဂုံးချုပ်အားဖြင့်ဆိုရလျှင် ကွမ်တုံးပြောစကားအရေးအသားများသည် လူမှုကွန်ယက်များနှင့် ရုပ်ပြစာအုပ်များတွင် အသုံးများသော အပြင်အဆင်များအဖြစ်တည်ရှိနေသည်။
ဒုတိယဗိုလ်ချုပ်ကြီး နိုင်နိုင်ဦး (၁၉၇၁ မွေးဖွား) သည် မြန်မာလူမျိုး တပ်မတော်အရာရှိကြီး တစ်ဦးဖြစ်သည်။
အမှတ်(၂) စစ်ဆင်ရေးအထူးအဖွဲ့မှူး ၊ လားရှိုးမြို့ အခြေစိုက် အရှေ့မြောက်တိုင်းစစ်ဌာနချုပ် တိုင်းမှူး တာဝန်များ ထမ်းဆောင်ခဲ့သူလည်း ဖြစ်သည်။
သူသည် ကစထ(၂)မှူး တာဝန်ထမ်းဆောင်စဥ် စစ်မြေပြင်အထိဆင်း၍ တအောင်းတပ် ထိန်းချုပ်ထားသည့် နောင်ချိုမြို့ကို ပြန်လည်တိုက်ယူနိုင်ခဲ့သူအဖြစ် ထင်ရှားသည်။
စစ်မှုထမ်းဘဝ ဒုတိယဗိုလ်ချုပ်ကြီး နိုင်နိုင်ဦး သည် စစ်တက္ကသိုလ် အပတ်စဉ် (၃၅) ဆင်းဖြစ်သည်။
ပြန်တမ်းဝင်အမှတ် ကြည်း - ၂၅၀၈၉ ဖြင့် တပ်မတော်(ကြည်း) တွင် ၁၉၉၁ ခုနှစ် ကစပြီး ဒုဗိုလ်အဆင့် နှင့် စစ်မှုစထမ်းသည်။
ညှိနှိုင်းကွပ်ကဲရေးမှူး (ကြည်း၊ရေ၊လေ) ဗိုလ်ချုပ်ကြီး ကျော်စွာလင်း နှင့် အပတ်စဉ် တူသည်။
သူသည် ၂၀၁၀ ပြည့်နှစ် နောက်ပိုင်းတွင် ဗိုလ်မှူးကြီး ဖြစ်လာသည်။
ယင်းနောက် ဗိုလ်မှူးချုပ် ရာထူးဖြင့် တပ်မ ၅၅ တပ်မမှူး တာဝန်ထမ်းဆောင်သည်။
၂၀၁၇ ခုနှစ် နိုဝင်ဘာ ၅ရက် နေ့တွင် တပ်မတော်နည်းပညာတက္ကသိုလ် ကျောင်းအုပ်ကြီး အဖြစ်လာပြီး ၂၀၂၀ ပြည့်နှစ် ဇွန်လ ၂၈ရက်နေ့အထိ တာဝန်ထမ်းသည်။
ထိုနောက်ပိုင်းတွင် စစ်ဦးစီးတက္ကသိုလ်ကျောင်းအုပ် တာဝန် ၂၀၂၁ ခုနှစ် နောက်ပိုင်းတွင် ဗိုလ်မှူးချုပ်ရာထူးဖြင့် အရှေ့အလယ်ပိုင်းတိုင်းစစ်ဌာနချုပ် တိုင်းမှူး တာဝန်များ ထမ်းဆောင်သည်။
၂၀၂၃ ခုနှစ် တွင် အရှေ့မြောက်တိုင်းစစ်ဌာနချုပ် တိုင်းမှူးဖြစ်လာခဲ့သည်။
၂၀၂၄ ခုနှစ် ဖေဖော်ဝါရီ ၁ရက်နေ့တွင် ၁၀၂၇ စစ်ဆင်ရေးကြောင့် ရှမ်းပြည်နယ်(မြောက်ပိုင်း) ရှိ မြို့နယ် အများအပြားဆုံးရှုံးရချိန် အဆိုပါ စစ်ဒေသများအား တာဝန်ယူရသည့် စစ်တိုင်းမှူး ဗိုလ်ချုပ် နိုင်နိုင်ဦးသည် ဒုတိယဗိုလ်ချုပ်ကြီး အဆင့်ဖြင့် အမှတ်(၂) စစ်ဆင်ရေးအထူးအဖွဲ့မှူး အဖြစ် ရာထူးတိုးခံရသည်။
၂၀၂၅ ခုနှစ် စက်တင်ဘာလတွင် အမှတ်(၂)စစ်ဆင်ရေးအထူးအဖွဲ့မှူးအဖြစ်မှ အနားယူကာ၊အရန်အင်အားသို့ ရောက်ရှိသွားခဲ့သည်။
ထင်ရှားဖြစ်ရပ်များ ၂၀၂၄ ခုနှစ် ဩဂုတ်လ ၃ရက်နေ့ တွင် တပ်မတော် သည် စစ်ရေးအရ အရေးပါသည့် လားရှိုးအခြေစိုက် အရှေ့မြောက်တိုင်းစစ်ဌာနချုပ် (ရမခ)ကို မြန်မာအမျိုးသား ဒီမိုကရက်တစ် မဟာမိတ်တပ်မတော်MNDAA နှင့်တပ်ပေါင်းစုမဟာမိတ်များထံသို့ လက်လွှတ်ဆုံးရှုံးခဲ့ရပြီးသည့်နောက် အဆိုပါတိုင်းစစ်ဌာနချုပ်ကိုပါ ကွပ်ကဲရသည့် အမှတ် (၂) စစ်ဆင်ရေးအထူးအဖွဲ့မှူး ဒုတိယဗိုလ်ချုပ်ကြီး နိုင်နိုင်ဦးကို ထိုလထဲမှာပင် ဖယ်ရှားခဲ့သည်။
ယင်းနောက် ၂၀၂၅ ခုနှစ် ဇန်နဝါရီ ၆ ရက်၊ ရှမ်းပြည်နယ်(တောင်ပိုင်း)၊ ဖယ်ခုံခရီးစဉ် မတိုင်မီ မူလရာထူးပြန်လည် ရရှိခဲ့သည်။
သူသည် ၂၀၂၅ ခုနှစ် ဇွန်လ ၁၁ ရက်နေ့တွင် နောင်ချိုမြို့နယ်၊ တောင်းခမ်းစစ်မျက်နှာပြင် သို့ သွားရောက်ခဲ့ပြီး စစ်ဆင်ရေးကို အနီးကပ်ကိုယ်တိုင် ကွပ်ကဲခဲ့ပြီး၊နောင်ချိုမြို့ကို ပြန်လည် ရရှိအောင် စွမ်းဆောင်ခဲ့သည်။
ကိုယ်ပိုင်ဘဝ သူသည် အိမ်ထောင်သည် တစ်ဦး ဖြစ်သည်။
ဇနီးဖြစ်သူမှာ အငြိမ်းစားဗိုလ်ကြီး ဒေါ်ကြည်နွယ်ဦး ဖြစ်ကာ ကျော်ဇေနိုင်၊လင်းထက်နိုင် နှင့် သွန်းသီရိနိုင် ဆိုသည့် သားသမီး ၃ဦးရှိသည်။
ဤသည်မှာ ISO 639 ကုဒ်များ၏စရင်းဖြစ်သည်-စရင်းများတွင် ISO ကုဒ် 1-639 စာရင်း ISO 2-639 ကုဒ်များစာရင်း ISO 3-639 ကုဒ်များစာရင်း ISO-3-639 အဓိကဘာသာစကားများစာရင်း ISO-5-639 ကုဒ်များစာရင်း။
ကောင်လေးနှင့်ကမ္ဘာ () သည် ၂၀၁၃ ခုနှစ်က ထုတ်လုပ်သော ဘရာဇီး အန်နီမေးရှင်းရုပ်ရှင်ဖြစ်သည်။
Filme de Papel ရုပ်ရှင်ထုတ်လုပ်ရေးမှ ထုတ်လုပ်ပြီး ဒါရိုက်တာ အလီ အဘရီအူမှ ရိုက်ကူးခဲ့သည်။
သရုပ်ဆောင်များနှင့် ဇာတ်ကောင်များ ကူကာ အဖြစ် ဗီနီစီရှပ် ဂါစီယာ လူငယ် အဖြစ် Felipe Zilse အဘိုးကြီး အဖြစ် အလီ အဘရီအူ ကူကာ၏မိခင် အဖြစ် Lu Horta ကူကာ၏ဖခင် အဖြစ် Marco Aurélio Campos ခွေး အဖြစ် Cassius Romero ဝေဖန်တုံ့ပြန်မှု +သုံးသပ်ချက်ရမှတ်များဝက်ဘ်ဆိုဒ်ရမှတ်Rotten Tomatoes၅၃% (သုံးသပ်သူ ၅၇ ဦး)Metacritic၈၀/၁၀၀ (သုံးသပ်သူ ၁၈ ဦး)အဒိုရိုစီနီမာ၄.၅/၅FilmAffinity၇.၁/၁၀ (သုံးသပ်သူ ၁.၄၈၈ ဦး)ဒေါ်ဘန်၈.၆/၁၀ (သုံးသပ်သူ ၁၉.၈၇၀ ဦး)CineMagia၇.၆/၁၀PORT.hu၁၀/၁၀ (သုံးသပ်သူ ၄ ဦး)ČSFD.cz၇၄%AlloCiné၄.၁/၅Common Sense Media၄/၅SensaCine၃.၄/၅FILMSTARTS၄.၅/၅Beyazperde၃.၀/၅MovieMeter၃.၃၇/၅ (သုံးသပ်သူ ၅၂ ဦး)NientePopcorn၇.၃/၁၀MYmovies၃.၄၃/၅အိုအက်ဖ်ဒီဘီ၇.၂/၁၀ကီနိုဘာဆာ၇.၇/၁၀ (သုံးသပ်သူ ၄ ဦး)Kinorium၇.၁/၁၀Filmweb၇.၄/၁၀ (သုံးသပ်သူ ၉၈၇ ဦး)FilmTV.it၇.၅/၁၀ (သုံးသပ်သူ ၁၅ ဦး) ဆုများ + ခုနှစ် ဆု ကဏ္ဍ ရလဒ်ကိုးကား၂၀၁၄ အန်းစီနိုင်ငံတကာအန်နီမေးရှင်းရုပ်ရှင်ပွဲတော်ခရစ်စတယ်ဆု ကိုင်ရိုနိုင်ငံတကာရုပ်ရှင်ပွဲတော်အကောင်းဆုံးစာရေးသူ ဆုရရှိ၂၀၁၅Grande Prêmio Brasileiro de Cinema အကောင်းဆုံးအန်နီမေးရှင်း အကောင်းဆုံးကလေးရုပ်ရှင် အကောင်းဆုံးမူရင်းစာရေးသူ ၂၀၁၆အန်နီဆု အကောင်းဆုံးလွတ်လပ်သောအန်နီမေးရှင်း အကောင်းဆုံးအနုပညာဦးတည်ချက် အကောင်းဆုံးဂီတ အော်စကာဆု အကောင်းဆုံးအန်နီမေးရှင်း ကိုးကား ပြင်ပလင့်ခ် ကဏ္ဍ:၂၀၁၃ ရုပ်ရှင်ဇာတ်ကားများ ကဏ္ဍ:ဘရာဇီး ရုပ်ရှင်ဇာတ်ကားများ ကဏ္ဍ:ဘရာဇီး ကာတွန်းရုပ်ရှင်ဇာတ်ကားများ ကဏ္ဍ:ပေါ်တူဂီဘာသာစကား ရုပ်ရှင်ဇာတ်ကားများ။
အောင်စိုး အမည်ရှိသော လူပုဂ္ဂိုလ်များမှာ အောင်စိုး၊ ဗဂျီ - ပန်းချီကထိက အောင်စိုး (စာရေးဆရာ) - အညာဓလေ့ဘဝသရုပ်ဖော်ဝတ္ထုတိုစာရေးဆရာ အောင်စိုး (ဒု ဗိုလ်ချုပ်ကြီး) - ကစထ ၄ မှူး၊ပြည်ထဲရေး ဒုဝန်ကြီး(ငြိမ်း) နှင့် မြန်မာ့နိုင်ငံရေးသမား။
ဦးအောင်စိုး (၃ ဒီဇင်ဘာ ၁၉၆၃ မွေးဖွား) သည် မြန်မာတပ်မတော် အရာရှိကြီးဟောင်း နှင့် မြန်မာ့နိုင်ငံရေးသမား ဖြစ်သည်။
သူသည် အရှေ့မြောက်တိုင်းစစ်ဌာနချုပ် တိုင်းမှူး၊ကစထ (၄) မှူး တာဝန်များအပြင် ပြည်ထဲ ရေးဝန်ကြီးဌာန ဒုတိယဝန်ကြီး အဖြစ် တာဝန်များ ထမ်းဆောင်ခဲ့သူ ဖြစ်သည်။
လက်ရှိတွင် ပြည်ထောင်စု ကြံ့ခိုင်ရေးနှင့်ဖွံ့ဖြိုးရေးပါတီ ဗဟိုအလုပ်အမှုဆောင် တာဝန်ခံ၊နိုင်ငံတကာရေးရာကော်မတီ အဖြစ် နိုင်ငံရေးလုပ်ဆောင်လျှက်ရှိသည်။
ငယ်ဘဝ ဦးအောင်စိုး ကို ဧရာဝတီတိုင်းဒေသကြီး၊ပုသိမ်မြို့ တွင် မွေးဖွားသည်။
၁၉၇၉ ခုနှစ် နောက်ပိုင်းတွင် စစ်တက္ကသိုလ် အပတ်စဉ် ၂၆ သို့ တက်ရောက်သည်။
၎င်းနှင့် အပတ်စဉ်တူသူမှာ ကာကွယ်ရေးဦးစီးချုပ် (လေ) ဗိုလ်ချုပ်ကြီး မောင်မောင်ကျော် ဖြစ်သည်။
စစ်မှုထမ်းဘဝ ၁၉၈၃ ခုနှစ် ကစပြီး ပြန်တမ်းဝင်အမှတ် ကြည်း ၁၈၈၈၆ ဖြင့် တပ်မတော် တွင် စစ်မှုစထမ်းသည်။
စစ်တက္ကသိုလ် တွင် နည်းပြအရာရှိချုပ် ၂၀၁၀ ပြည့်နှစ်နောက်ပိုင်းတွင် ကက(ကြည်း) (စစ်ဆင်ရေး)၏ တိုက်ရိုက်ကွပ်ကဲစီမံသော တိုက်ခိုက်ရေးတပ်ဖွဲ့တစ်ခုဖြစ်သည့် တပ်မ ၃၃ ၏ တပ်မမှူး ဖြစ်လာခဲ့သည်။
၂၀၁၂ ခုနှစ် နောက်ပိုင်းတွင် အရှေ့မြောက်တိုင်းစစ်ဌာနချုပ် တိုင်းမှူး တာဝန်ပေးခံရသည်။
သူသည် တိုင်းမှူးတာဝန်ဖြင့် ၂၀၁၅ ကိုးကန့်တိုက်ပွဲ ကို ဦးဆောင်ခဲ့ရသည်။
ထိုတိုက်ပွဲတွင် တပ်မတော်က ကိုးကန့်တပ်ဖွဲ့ ကို အနိုင်ရခဲ့သည်။
တိုက်ပွဲအတွင်းကာလ ၂၀၁၅ ခုနှစ်၊ မတ်လ ၁၃ ရက်နေ့တွင် မြန်မာတပ်မတော် မှ တိုက်လေယာဉ်တစ်စင်းပစ်ခတ်သည့် ဒုံးလက်နက်လမ်းကြောင်းလွဲကာ တရုတ်ပိုင်နက်ထဲသို့ ကျရောက်ပေါက်ကွဲပြီး တရုတ်လူမျိုး (၄) ဦးသေဆုံးကာ (၉)ဦး ဒဏ်ရာရခဲ့သည်။
ထိုဖြစ်စဉ်နှင့်စပ်လျဉ်ပြီး တရုတ်နိုင်ငံ၏ သံတမန်ရေးအရ အပြင်းအထန် ဖိအားပေးခံရမှုကြောင့် မြန်မာအစိုးရက တရုတ်အစိုးရကို တောင်းပန်ခဲ့ရသည့်အပြင် စစ်တိုင်းမှူး ဗိုလ်ချုပ် အောင်စိုး နှင့် ထိုစဉ်က စစ်ဦးစီးအရာရှိချုပ်(လေ) ဗိုလ်ချုပ် လွင်ဦး တို့ အရပ်ဘက်သို့ ပြောင်းရွှေ့ခံခဲ့ရသည်။
နိုင်ငံရေးဖြတ်သန်းမှု ၂၀၂၅ ခုနှစ် ဩဂုတ်လ ၁၁ ရက်နေ့ တွင် ဗိုလ်ချုပ် အောင်စိုးသည် ဒုတိယဝန်ကြီး ဗိုလ်ချုပ် ကျော်ဇံမြင့် နှင့် ဗိုလ်မှူးချုပ် ကျော်ကျော်ထွန်းတို့ တာဝန် ထမ်းဆောင်လျက်ရှိသည့် ပြည်ထဲရေးဝန်ကြီးဌာန သို့ ရွေ့ပြောင်းရောက်ရှိလာခဲ့သည်။
ပြည်ထဲရေးဝန်ကြီးဌာန ဒုတိယဝန်ကြီး တာဝန်ကို သမ္မတ ဦးသိန်းစိန်၊သမ္မတ ဦးထင်ကျော် နှင့် သမ္မတ ဦးဝင်းမြင့် လက်ထက်ကာလအထိ ဆက်တိုက် တာဝန်ထမ်းဆောင်ခဲ့ပြီး ၂၀၁၈ ခုနှစ်၊မေလ ၂၈ ရက် နေ့တွင် တာဝန်မှ အနားယူကာ စစ်ဘက်မူလ တာဝန်များ ထမ်းဆောင်သည်။
တစ်ကျော့ပြန်စစ်မှုထမ်းခြင်း သူသည် ပြည်ထဲရေးဝန်ကြီးဌာန၊ဒုတိယဝန်ကြီး အဖြစ် မှ ဒုတိယဗိုလ်ချုပ်ကြီး ရာထူးတိုးပြီး တပ်မတော်စစ်ဆေးရေး အရာရှိချုပ် အဖြစ် ခန့်အပ်ခံရသည်။
၂၀၁၀ ပြည့်နှစ် နောက်ပိုင်း အစိုးရအဖွဲ့ထဲ တာဝန်ပေးခံရပြီးမှ တပ်မတော်တွင် ရာထူးပြန်တိုးကာ ထမ်းဆောင်ရသည့် ပထမဆုံးတပ်မတော်သား တစ်ဦး အဖြစ် မှတ်တမ်းဝင်သည်။
ရက်ပိုင်းအတွင်း ထိုတာဝန်မှနေ၍ အရှေ့တောင်တိုင်း စစ်ဌာနချုပ် (မွန်ပြည်နယ်နှင့် ကရင်ပြည်နယ်) နှင့် ကမ်းရိုးတန်းဒေသတိုင်း စစ်ဌာန ချုပ် (တနင်္သာရီတိုင်းဒေသကြီး) တို့ကို စစ်ရေးကွပ်ကဲရသည့် အမှတ် (၄) စစ်ဆင်ရေးအထူးအဖွဲ့မှူး ဖြစ်လာသည်။
ယင်းနောက် ကစထမှူး တာဝန်ကို ၄ နှစ် ကျော်ထမ်းဆောင်ပြီး တပ်မတော်မှ အနားယူကာ ပြည်ထောင်စုကြံ့ခိုင်ရေးနှင့်ဖွံ့ဖြိုးရေးပါတီ သို့ ဝင်ရောက်သည်။
၂၀၂၂ ခုနှစ် အောက်တိုဘာ ၂၈ ရက် တွင် ဗဟိုအလုပ်အမှုဆောင် တာဝန်ခံ၊နိုင်ငံတကာရေးရာကော်မတီ အဖြစ် ပါတီက ရွေးချယ်တာဝန် အပ်နှင်းသည်။
အရေးယူပိတ်ဆို့ခံရမှု ဒုတိယဗိုလ်ချုပ်ကြီး အောင်စိုး သည် ၂၀၂၁ ခုနှစ် စစ်အာဏာသိမ်းမှုနောက်ဆက်တွဲအဖြစ် ဗြိတိန်၏ အရေးယူပိတ်ပင်မှု ခံထားရသူဖြစ်ကာ ၎င်းတပ်မမှူးဖြစ်ခဲ့သည့် တပ်မ ၃၃ သည်လည်း ရခိုင်ပြည်နယ်အတွင်း ရိုဟင်ဂျာများ သတ်ဖြတ်ခံရမှုနှင့် နေရပ်စွန့်ခွာ ထွက်ပြေးတိမ်းရှောင်ခဲ့မှုများအပေါ် တာဝန်ရှိသူဆိုကာ အရေးယူခံခဲ့ရသည်။
ကိုယ်ပိုင်ဘဝ ဒု ဗိုလ်ချုပ်ကြီး အောင်စိုးသည် မြစ်ကြီးနားသူ ဒေါ်ဆွေဆွေမြင့် နှင့် အိမ်ထောင်ပြုခဲ့ပြီး ရဲအောင်စိုး၊ လင်းအောင်စိုး နှင့် ဒေါက်တာ ရန်အောင်စိုးဆိုသည့် သား(၃)ဦး ရှိသည်။
သားများသည် ဆောက်လုပ်ရေးလုပ်ငန်းနှင့် ဆေး ပစ္စည်းတင်သွင်းသည့် လုပ်ငန်းများကို လုပ်ကိုင်ကြသည်။
ရရှိသောဘွဲ့ ၂၀၁၆ ခုနှစ် မတ်လ ၁ရက် နေ့တွင် နိုင်ငံတော်သမ္မတ ဦးသိန်းစိန် က ၎င်းကို ဇေယျကျော်ထင်ဘွဲ့ အပ်နှင်းချီးမြှင့်သည်။
ကိုးကား ကဏ္ဍ:မြန်မာနိုင်ငံ၏ ဒုတိယ ဝန်ကြီးများ ကဏ္ဍ:မြန်မာ စစ်ဖက်ဆိုင်ရာ လူပုဂ္ဂိုလ်များ။
ဂျိဒိုင်းပွဲတော် (時代祭; "Festival of the Ages") သည် ဂျပန်နိုင်ငံ၊ ကျိုတိုမြို့တွင် နှစ်စဉ်ကျင်းပသည့် အထူးထင်ရှားသည့် ပွဲတော်တစ်ခု ဖြစ်သည်။
ပွဲတော်ကို အောက်တိုဘာလ ၂၂ ရက်နေ့တွင် ကျင်းပသည်။
ကျိုတိုမြို့တွင် အထင်ရှားဆုံးပွဲတော် (၃) ခု ရှိသည်။
၎င်းတို့မှာ အအိုအိပွဲတော်၊ ဂိအွန်းပွဲတော်နှင့် ဂျိဒိုင်းပွဲတော်တို့ ဖြစ်သည်။
အအိုအိပွဲတော်ကို နှစ်စဉ်မေလ ၁၅ ရက်နေ့တွင် ကျင်းပပြီး ဂိအွန်းပွဲတော်ကို ဇူလိုင်လ ၁၇ ရက်နေ့မှ ၂၄ ရက်နေ့အထိ ကျင်းပကြသည်။
အသက်အရွယ်မျိုးစုံ ပွဲတော်တွင် ပါဝင်ဆင်နွှဲကြသည်။
ဂျပန်နိုင်ငံ၏ ခေတ်ကာလအဆက်ဆက်တွင် ဝတ်စားဆင်ယင်လာခဲ့သည့် အဝတ်အစားများကို ဝတ်ဆင်ကြကာ ဆင်နွှဲကြသည်။
ဤပွဲတော်သည် ဂျပန်နိုင်ငံ၏ မြို့တော်ကို ကျိုတိုမြို့မှ တိုကျိုမြို့သို့ ပြောင်းရွှေ့ခဲသည့် ၁၈၆၈ ခုနှစ်တွင် စတင်ဖြစ်ပေါ်လာခဲ့သည်။
ဂျိဒိုင်းပွဲတော်သည် မနက်ခင်းအစောပိုင်းတွင် စတင်ပြီး အသေးစားနတ်ကွန်းစင်ကို ကျိုတိုဘုရင့်နန်းတော်မှ ဆောင်ယူလာခဲ့ကြသည်။
လူအများသည် နတ်ကွန်းစင်ငယ်ကို အရိုအသေပြုကြသည်။
ငါးနာရီကြာ လှည့်လည်သည့်အခမ်းအနားကို ညနေပိုင်းတွင် ကျင်းပပြီး ပါဝင်လှည်လည်သူ ၂၀၀၀ ရှိသည်။
လှည့်လည်သူများသည် ဆာမူရိုင်းပုံစံ အဝတ်အစားများ၊ စစ်တပ်ပုံသဏ္ဌာန်ဝတ်ဆင်မှုများနှင့် မဲဂျိခေတ်က ပုံမှန်လူတို့ဝတ်စားဆင်ယင်ကြသည့် ပုံစံများဖြင့် လှည့်လည်ကြသည်။
ရုပ်ပုံများ ကိုးကား ကဏ္ဍ:ကျိုတိုမြို့။
ခိယမချိလမ်းနှင့် တခဆဲမြစ် ခိယမချိလမ်း သည် ဂျပန်နိုင်ငံ၊ ကျိုတိုမြို့တွင် တည်ရှိသည့် သမိုင်းဝင်လမ်းတစ်ခု ဖြစ်သည်။
ဤလမ်းသည် ခိယမချိနိဂျောလမ်းနှင့် ခိယမချိရှိချိဂျောလမ်းအကြား မြောက်ဘက်မှ တောင်ဘက်သို့ သွယ်တန်းတည်ရှိသည်။
တခဆဲမြစ်၏ အရှေ့ဘက်တွင် တည်ရှိသည်။
ပြင်ပလင့်များ (Kiyamachi Nijō intersection) (Kiyamachi Shichijō intersection) ကိုးကား ကဏ္ဍ:ဆောင်းပါးတိုများ ကဏ္ဍ:ကျိုတိုမြို့ရှိ လမ်းများ။
The Teramachi Street arcade တဲရမချိလမ်း (寺町通 てらまちどおり, teramachidōri) သည် ဂျပန်နိုင်ငံ၊ ကျိုတိုမြို့တွင် တည်ရှိသည့် သမိုင်းဝင်လမ်းတစ်ခု ဖြစ်သည်။
ဤလမ်းသည် အရှည် ၄.၆ ကီလိုမီတာရှိကာ ခုရမဂုချိလမ်းမှ ဂေါ့ဂျောလမ်အထိ မြောက်ဘက်မှ တောင်ဘက်သို့ သွယ်တန်းတည်ရှိသည်။
သမိုင်းကြောင်း လက်ရှိအချိန် တဲရမချိလမ်းသည် ဟဲအိအန်ခယောမြို့အဖြစ် ရှိခဲ့စဉ်ကာလက ဟိဂရှိခယောဂိုခုအိုးဂျိလမ်းနှင့် အတူတူပင် ဖြစ်သည်။
ထိုအချိန်ကာလက ၃၂ မီတာခန့်ကျယ်ခဲ့သည်။
သို့သော်လည်း ဤလမ်သည် အိုးနင်းစစ်ပွဲကြောင့် ပျက်စီးခဲ့သည်။
၁၉၅၀ ခုနှစ်တွင် လမ်းကို တိယောတိုမိဟိဒဲယောှိက ပြန်လည်ပြင်ဆင်ခဲ့ပြီး များစွာသောဗုဒ္ဓဘာသာကျောင်းတော်များကိုလည်း ဤနေရာသို့ ရွှေ့ပြောင်းစေခဲ့သည်။
မှတ်တမ်းများအရ ထိုနေရာတွင် ခန့်မှန်းခြေ ကျောင်းတော်ပေါင်း ၈၀ ခန့် ရှိသည်။
လမ်း၏ အမည်သည် "ကျောင်းတော်မြို့" ဟု အဓိပ္ပါယ်ရသည်။
ဤလမ်း၏ အမည်သည် ထိုဧရိယာတွင် ကျောင်းတော်များစွာ တည်ရှိနေသည်ကို သိသာစေသည်။
တိယောတိုမိဟိဒဲယောရှိသည် ၁၆ ရာစုတွင် ကျိုတိုမြို့ကို ပြင်ဆင်မှုများစွာ ပြုလုပ်ခဲ့ခြင်းနှင့်အတူ ကျောင်းတော်များစွာကိုလည်း ဤနေရာသို့ ရွှေ့ပြောင်းစေခဲ့သည်။
အဲဒိုခေတ်ကာလတွင် စာအုပ်များ၊ ဗုဒ္ဓဘာသာစိတ်ပုတီးများ၊ စာရေးစုတ်တံများနှင့် ဆေးများကို ရောင်းချခြင်းဖြင့် စည်ကားလာခဲ့သည်။
၁၈၉၅ ခုနှစ်မှ ၁၉၂၆ ခုနှစ်အထိ မရုတမချိလမ်းနှ်င့ နိဂျောလမ်းအကြားတွင် ဓာတ်ရထားပြေးဆွဲခဲ့သည်။
လက်ရှိကာလ လက်ရှိအချိန်တွင် လမ်းသည် ကျိုတိုဘုရင့်နန်းတော်၏ အရှေ့ဘက်တွင် တည်ရှိသည်။
အရှေ့ဘက် ခဝရမချိလမ်းနှင့် အနောက်ဘက် ဂေါ့ခိုမချိလမ်းတို့အကြားတွင် တည်ရှိသည်။
အထင်ကရနေရာများ ယတဒဲရ ရိုဇန်းဂျိ ဟွန်းနိုးဂျိ ကျိုတိုဘုရင့်နန်းတော် ကျိုတိုမြို့သမိုင်းဆိုင်ရာစာကြည့်တိုက် ကျိုတိုမြို့တော်ခန်းမ ပြင်ပလင့်များ Yatadera Kyoto Imperial Palace Kyoto City Library of Historical Documents Teramachikai English website ကိုးကား ကဏ္ဍ:ကျိုတိုမြို့ရှိ လမ်းများ။
မွန်ဂိုမျိုးနွယ်စုများ၏နေထိုင်ရာမြေပုံ။
လိမ္မော်ရောင်မျဉ်းသည် ၁၃ရာစုနှောင်းပိုင်းမွန်ဂိုအင်ပါယာကိုဖော်ပြသည်။
အနီရောင်ဒေများသည် လက်ရှိ မွန်ဂိုလူမျိုးစုများ လွှမ်းမိုးထားသောဒေသဖြစ်သည်။